《鹊踏花翻 见《词综续编》》
清代·席慧文

露咽秦箫，云沉蜀镜，青门路断无人识。孰将旧事繁华，旧梦凄清，一齐付与寒螀泣。

依稀豪竹间哀丝，当筵细谱龟兹律。写出。多少王康调逸，泪痕和墨如铅泻。

回想噤苑乌啼，鼎湖龙化，落叶添萧瑟。千秋遗恨怕重提，生怜明月圆还缺。

作者简介：河南渑池人，字怡珊，号印沧。石同福继妻。善画，能琴，通音律，尤善隶书。初从其翁石韫玉学书法，能作径尺大字。有《瑶草珠花阁集》。